טל דיליאן

טל דיליאן הוא קצין צה"ל במילואים בדרגת אלוף-משנה, שפיקד על היחידה הטכנולוגית של אגף המודיעין. לאחר שחרורו מצה"ל הפך ליזם היי-טק, בעיקר בתחום הסייבר ההתקפי.

== קורות חייו ==
עם גיוסו לצה"ל ב-1979 התנדב דיליאן לסיירת מטכ"ל, ולאחר טירונות צנחנים עבר מסלול הכשרה כלוחם ביחידה. בהמשך עבר קורס קציני חי"ר ושימש במספר תפקידי פיקוד ביחידה. דיליאן שימש במספר תפקידי מטה בחיל המודיעין וב-1994 הצטרף ליחידה הטכנולוגית של אגף המודיעין וכיהן כמפקדה בשנים 1998 עד 2002. בעקבות טענות בדבר אי־סדרים ביחידה שבפיקודו נפתחה כנגד דיליאן חקירת מצ"ח. כתוצאה מן החקירה רשם הרמטכ"ל לדיליאן הערה פיקודית בתיקו האישי. קידומו בוטל והוא פרש מצה"ל ב-2002.<ref name="maariv" /> ב-2005, עיתון מעריב דיווח כי דיליאן זוכה סופית.<ref name="maariv"></ref>

דיליאן היה ממייסדי תוכנית עתידים, שימש מנכ"ל הפרויקט ומכהן כיום בדירקטוריון עמותת ידידי עתידים. דיליאן ייעץ לעמותת "דרומה צפונה" בראשיתה, אשר קידמה את תוכנית הממשלה לפיתוח הנגב. עסק בייעוץ בתחום הטכנולוגי, שימש דירקטור במספר חברות היי טק והיה שותף בהקמת מספר חברות הזנק, בהן סולאראדג', Vidyo ועוד.

ב-2011 ייסד דיליאן יחד עם בועז גודלמן את חברת סירקלס שפיתחה מוצר בתחום הסייבר ההתקפי, המאפשר מעקב אחר אנשים בדיוק מיקום מרבי באמצעות ניצול חולשה של הרשת הסלולרית כדי לאתר מכשירי סלולר. ב-2014 נרכשה החברה על ידי קרן האקוויטי "פרנסיסקו פרטנרס" תמורת 130 מיליון דולר ומוזגה עם חברת NSO. דיליאן הרוויח מעסקה זו כ-21 מיליון דולר.

בין השנים 2017-2015 כיהן כסגן נשיא ביצרנית מדפסות התלת־ממד, סטרטסיס. בשנת 2019, דיליאן הקים את אינטלקסה, חברה אשר מתמקצעת באיסוף וניתוח נתונים<ref></ref>.
בנוסף, הוא הקים את החברת ManuFuture <ref></ref> וMedovie<ref></ref> .

== חשדות, מעצרים וסנקציות כנגדו או בהקשר לפעילותו ==
בנובמבר 2019 החרימה משטרת קפריסין רכב ובו ציוד מודיעיני בשווי 9 מיליון דולר של חברת "WiSpear" שהקים דיליאן, ובדצמבר עצרה שלושה עובדים של החברה<ref></ref>. בית המשפט טען כי המעצר אינו מוצדק והורה על שחרורם כעבור יומיים. בנובמבר 2021 הוחלט שלא להגיש כתבי אישום כנגד המעורבים לאחר שלא נמצאו כל ממצאים לפעילות בלתי חוקית ברמה האישית<ref></ref> אך החברה עצמה נקנסה ב-960 אלף אירו בגין שורה של הפרות פרטיות<ref></ref>. בפברואר 2022 בית המשפט בלרנקה מצא את החברה אשמה גם כן בשורה של עבירות פרטיות, תקשורת ומכס<ref></ref> לאחר חקירה ממושכת במסגרתה נחשף כי החברה שאבה מידע לא כדין ממערכות אינטרנט אלחוטיות שהתבקשה להתקין בשדה התעופה הרמס. באוקטובר 2022 הגיש עיתונאי חוקר יווני בקשה לפרקליטות ביוון לחקור חשד פלילי נגד דיליאן והחברה.

ב-3 במרץ 2024 הטיל ממשל ארצות הברית סנקציות על דיליאן, על בת זוגו שרה אלכסנדרה פייסל חמו, ועל אישים ותאגידים נוספים הקשורים לחברת הסייבר "אינטלקסה".

== השכלה ==
בעל תואר ראשון במדע המדינה, תואר ראשון במשפטים ותואר שני במנהל עסקים מאוניברסיטת תל אביב.

== לקריאה נוספת ==
* דן מרגלית ורונן ברגמן, "הבור - הסודות האפלים מאחורי משבר המנהיגות החמור בתולדות צה"ל", כנרת, זמורה-ביתן, 2011.

==קישורים חיצוניים==
* [https://taldilian.com/about/ אתר טל דיליאן]
*[http://conferences.braude.ac.il/IndustryAcademia2013/files/cv/CVDilian.pdf ביוגרפיה] באתר אורט בראודה
* [https://www.forbes.com/sites/thomasbrewster/2019/08/05/a-multimillionaire-surveillance-dealer-steps-out-of-the-shadows-and-his-9-million-whatsapp-hacking-van/#18a46dfa31b7 כתבת פרופיל על טל דיליאן], באתר פורבס, 5 באוגוסט 2019 
* 
* 
* 
* 

== הערות שוליים ==

קטגוריה:לוחמי סיירת מטכ"ל
קטגוריה:מפקדי היחידה הטכנולוגית של אגף המודיעין
קטגוריה:יזמי היי-טק ישראלים
קטגוריה:בוגרי אוניברסיטת תל אביב
קטגוריה:דירקטורים ישראלים